“Oltin malina” mukofotiga nomzodlar ro‘yxati e’lon qilindi. Bu haqda Reuters agentligi xabar bermoqda. Nominatsiyalar miqdori bo‘yicha yetakchilar “Kulrangning ellik tusi”, “Piksellar”, “Yupiterning chiqishi”, “Baqaloq hammaga qarshi” filmlari bo‘ldi. Ulardan har biri oltitadan “mukofot”ga da’vogarlik qilmoqda. Shuningdek, “Fantastik to‘rtlik” kartinasi nomzodlar ro‘yxatida bor.“Oltin malina” mavsumning eng yomon filmlari va aktyorlariga beriladi. Joriy yilda nomzodlar ichida Jyeymi Dornan, Kevin Jyeyms, Chenning Tatum va Adam Sendler bor. Aksilpremiya nomzodlari Oskar nominantlari bilan bir paytda e’lon qilindi. “Oltin malina” g‘oliblari Oskar marosimidan bir kun oldin, 27 fevral kuni ma’lum bo‘ladi.